Convocatòria anticipada per a l'any 2014
Període d'execució del Programa
Requisits per obtenir la condició d'entitats beneficiàries.
Prospecció i assessorament d'empreses
Orientació, tutoria i acompanyament a la inserció
Àmbit territorial d'actuació dels projectes.
Procediment de concessió per a les entitats locals i agents socials promotors dels projectes.
Procediment de concessió de subvencions per a les entitats que contractaran a les persones joves.
Resolució, notificació i recursos
Guies de prescripcions tècniques del programa
Documentació que ha de contenir la justificació econòmica i tècnica de la subvenció atorgada
Condicions a complir en cas de subcontractació de les accions subvencionades
La prolongada crisi econòmica i el debilitament en la seva recuperació ha empitjorat la situació de les persones joves en situació d'atur dificultant encara més l'accés a l'ocupació per a moltes d'aquestes persones joves que busquen un lloc de treball;
L'augment de les persones en situació d'atur, durant el primer semestre d'aquest any, té una incidència especial en determinats col·lectius, afectant de forma especialment greu a les persones joves, amb una taxa d'atur juvenil a Catalunya (joves de 16 a 29 anys) del 39,9%, d'acord amb les dades de l'EPA del primer trimestre del 2013;
L'existència d'un nombre important de persones joves amb baix nivell de qualificació combinada amb llargs períodes de permanència a l'atur augmenta el risc d'exclusió social entre moltes persones que pertanyen a aquests col·lectius.
Aquesta situació que pot generar conseqüències negatives a llarg termini, ha donat l'impuls necessari al govern per a concentrar-se en polítiques destinades a garantir que les persones joves connectin amb el mercat de treball;
D'acord amb diferents estudis d'ocupació per joves realitzats a diferents països de la Unió Europea, es pot afirmar que les polítiques actives d'ocupació han suposat una intervenció important a la hora de mitigar l' impacte de la desocupació juvenil.
Aquestes s'han d'utilitzar, entre d'altres finalitats, com una mesura temporal per a subvencionar l'ocupació en èpoques d'escàs creixement, per exemple, mitjançant programes d'ocupació transitòria;
Però la naturalesa de les polítiques actives d'ocupació ha de canviar per fer front a un clima econòmic diferent i a les noves tendències del mercat de treball.
La majoria de les polítiques actives d'ocupació es centren en intervencions orientades a l'oferta, amb la finalitat de preparar a les persones per a l'ocupació, donant poca atenció als requisits dels ocupadors (empresa/sector productiu) i no anticipant-se a les tendències futures del mercat de treball (nous sectors i nous jaciments d'ocupació), la qual cosa limita potencialment que els demandants d'ocupació obtinguin resultats sostenibles;
Aquest nou programa busca un enfocament diferent, ja que la política activa d'ocupació es realitza en funció de les necessitats reals de l'empresa i en base a la inserció de persones joves aturades, amb manca de qualificació especialitzada, que prioritàriament hagin treballat i provinguin de sectors castigats per a crisi per a reconduir-los a altres sectors amb futur;
Les polítiques actives d'ocupació, tal i com es preveu en aquest nou programa, han de canviar i reduir les barreres d'accés al treball, de forma que s'estigui incentivant que els ocupadors contractin a aquests col·lectius, implicant més directament a aquests a través d'enfocaments sectorials en matèria de formació i treball;
Vist el Reglament (CE) núm. 1081/2006, del Parlament Europeu i del Consell de 5 de juliol de 2006 relatiu al Fons Social Europeu (DOUE L210, de 31.07.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210 de 31.07.2006), modificat pel Reglament (UE) núm. 539/2010 del Parlament Europeu i del Consell, de 16 de juny, modificat pel Reglament (UE) núm. 1310/2011 del Parlament Europeu i del Consell, de 13 de desembre (DOUE L337/1, de 20.12.2011) i Reglament (UE) núm. 1311/2011 del Parlament Europeu i del Consell, de 13 de desembre (DOUE L337/5, de 20.12.2011);
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.006), modificat pel Reglament (CE) núm. 846/2009 de la Comissió, d'1 de setembre de 2009 (DOUE L 250/1, de 23.09.2009), pel Reglament (CE) núm. 832/2010, de 27 de setembre (DOUE L248/1, de 22.09.2010) i el Reglament (CE) núm.1236/2011, de 29 de novembre de 2011(DOUE L317/24, de 30.11.2011);
Vist el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels arts 87 i 88 del Tractat CE als ajuts de mínimis (actuals articles 107 i 108 del Tractat de Funcionament de la Unió Europea, consolidat a 30 de març de 2010);
Vist el Reglament (CE) núm. 832/2010, de 27 de setembre i Reglament (CE) núm. 1236/2011, de 29 de novembre de 2011, que modifiquen el Reglament (CE) núm.1828/2006 de la Comissió, de 8 de desembre de 2006;
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per les Ordres TIN/788/2009, de 25 de març i ESS/1337/2013, de 3 de juliol (BOE núm. 79, de 01.04.2009 i BOE núm. 167, de 13.07.2013).
Vistos el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), la Llei 38/2003, de 17 de novembre, general de subvencions (BOE núm. 276, de 18.11.2003) i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre (BOE núm. 176, de 25.7.2006).
Vist l'Acord de la LV reunió de la Conferència Sectorial d'Ocupació i Afers Laborals realitzada el 11 d'abril de 2013, en la qual es va aprovar la distribució de fons en matèria laboral dels Pressupostos Generals de l'Estat per a la seva gestió per les Comunitats Autònomes en l'any 2013, d'acord amb els criteris aprovats en la Conferència Sectorial d'Ocupació i Afers Laborals.
Vista la Llei 1/2012, del 22 de febrer, de pressupostos de la Generalitat de Catalunya per al 2012 (DOGC núm. 6075, de 27.2.2012);
Vist el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2012 mentre no siguin vigents els del 2013 (DOGC núm.6283, de 31.12.2012), modificat pel Decret 164/2013, de 14 de maig (DOGC núm. 6377, de 16.5.2013);
Vist l'Acord GOV/119/2013, de 27 d'agost, pel qual es modifica el límit del crèdit prorrogat establert en el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2012 mentre no entrin en vigor els del 2013, modificat pel Decret 164/2013, de 14 de maig;
Vistos els preceptes legals esmentats, a proposta del director del Servei d'Ocupació de Catalunya, amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada, havent informat i escoltat prèviament el Consell de Direcció del Servei d'Ocupació de Catalunya i de conformitat amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), en ús de les facultats que em són atribuïdes;
Obrir la convocatòria per a l'any 2013 i la convocatòria anticipada per al 2014, i aprovar les bases reguladores per a la concessió de subvencions del Programa "Fem Ocupació per a Joves" per a la realització de projectes que desenvolupin actuacions ocupacionals per afavorir la inserció laboral de les persones joves de 18 a 30 anys.
2.1 S'obre la convocatòria per a la presentació de sol·licituds de subvenció per a la realització de les actuacions previstes als apartats a) b) i c) de la base 6 d'aquesta Ordre.
2.2 Les entitats que podran sol·licitar aquestes subvencions són les entitats previstes a la base 4.1 d'aquesta Ordre.
2.3 Pel calcular la població que correspon a l'àmbit territorial dels projectes es farà d'acord amb les dades de població per municipi del padró de l'1 de gener de 2013.
3.1 S'obre la convocatòria per a la presentació de sol·licituds de subvenció per a la realització de l'actuació de contractació prevista a l'apartat d) de la base 6 d'aquesta Ordre.
3.2 Les entitats que podran sol·licitar aquesta subvenció són:
a) les empreses i entitats sense afany de lucre previstes a la base 4.2 d'aquesta Ordre.
b) les entitats locals i els agents socials establerts a la bases 4.1, amb la limitació prevista a la base 4.2.
4.1 L'import màxim destinat a la concessió de subvencions a les entitats locals i agents socials previstos a la base 4.1 per a la realització de les actuacions que s'estableixen als apartats a), b) i c) de base 6 d'aquesta Ordre és de 9.729.100,00 euros, amb càrrec a les partides pressupostàries 6204D/482001801/331D/0000, 6204D/470000606/331D/0000, 6204D/484000101/331D/0000, 6204D/460001401/331D/0000, 6204D/481000101/331D/0000, 6204D/461000107/331D/0000, 6204D/469000107/331D/0000 del pressupost del Servei d'Ocupació de Catalunya per a l'any 2013.
4.2 L'import màxim destinat a la concessió de subvencions a les entitats previstes a la base 4.2 d'aquesta Ordre per a l'actuació de contractació prevista a la base 6.d) de l'Ordre, és de 7.766.830,80 euros, amb càrrec a les partides pressupostàries 6204D/482001801/331D/0000, 6204D/470000606/331D/0000, 6204D/484000101/331D/0000, 6204D/460001401/331D/0000, 6204D/481000101/331D/0000, 6204D/461000107/331D/0000, 6204D/469000107/331D/0000 del pressupost del Servei d'Ocupació de Catalunya per a l'any 2014, i resta condicionat a l'assignació pressupostària de la Conferència Sectorial per a l'exercici 2014 i a l'existència de crèdit adequat i suficient.
4.3 Aquest programa serà finançat pel Ministeri d'Ocupació i Seguretat Social, d'acord amb les corresponent Ordre per la qual es distribueixen territorialment les subvencions de l'àmbit laboral finançades amb càrrec als pressupostos generals de l'Estat.
Aquesta actuació podrà estar cofinançada en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007-2013, número CCI 2007ES052PO007 o el Programa Operatiu del Fons Social Europeu Pluriregional d'Adaptabilitat i Ocupació, per al període 2007-2013, núm. 2007ES05UPO001.
4.4 Un cop es resolgui el procediment reglat corresponent a aquesta convocatòria es faran els tràmits corresponents per redistribuir els crèdits entre les partides pressupostàries per tal d'imputar correctament els/les beneficiaris/àries de les subvencions, en funció de la tipologia d'entitat, a l'estructura econòmica del pressupost del Servei d'Ocupació de Catalunya per al 2013.
Tanmateix, la distribució inicial d'imports de la partida pressupostària podrà ser modificada en atenció al desenvolupament i les necessitats de cada programa.
4.5 Aquesta dotació inicial es podrà ampliar en funció de les disponibilitats pressupostàries, mitjançant resolució del/la director/a del Servei d'Ocupació de Catalunya.
4.6 La resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat atès que correspon a programes acordats a la reunió de la Conferència Sectorial d'Ocupació i Assumptes Laborals celebrada el dia 11 d'abril de 2013 mitjançant la qual es distribueixen territorialment els fons de l'àmbit laboral finançats a càrrec dels Pressupostos Generals de l'Estat.
També estaran condicionades a la disponibilitat pressupostària suficient les subvencions corresponents a resolucions atorgades amb càrrec al pressupost del 2014.
4.7 Les subvencions atorgades a empreses que es regulen en aquesta Ordre, estaran sotmeses al Reglament CE núm. 1998/2006 de la Comissió, de 15 de desembre de 2006, relatiu a la aplicació dels articles 87 i 88 del Tractat a les ajudes de minimis, (actualment, amb la nova numeració, articles 107 i 108 del Tractat de Funcionament de la Unió Europea) (DOUE L379, de 28.12.2006), segons el qual l'entitat beneficiària no podrà rebre més de 200.000 euros en concepte de minimis durant un període de tres exercicis fiscals (exercici fiscal en curs i els dos darrers exercicis fiscals anteriors).
5.1 El termini de presentació de sol·licituds per a les entitats locals i agents socials per a la realització de les actuacions previstes als apartats a) b) i c) de la base 6 d'aquesta Ordre és de quinze dies a comptar de l'endemà de la publicació d'aquesta Ordre al Diari Oficial de la Generalitat de Catalunya.
5.2 El termini de presentació de sol·licituds per a les entitats beneficiàries previstes a la base 4.2 d'aquesta Ordre per a la realització de l'actuació de contractació serà d'un mes des de la data d'inici del contracte.
5.3 Les sol·licituds s'han de presentar als llocs i pels mitjans a què fa referència la base 13.
6.1 Les entitats locals i agents socials promotors dels projectes hauran d'iniciar el programa, en el termini d'un mes des de la resolució d'atorgament i, en tot cas, abans de 31 de desembre de 2013.
6.2 Les entitats que contractin les persones joves podran subscriure els contractes objecte de la subvenció una vegada s'hagi iniciat el programa i s'hauran de realitzar durant el període d'execució del programa previst a la base 3 d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 16 d'aquesta Ordre.
El Servei d'Ocupació de Catalunya durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
Excepcionalment, si les entitats beneficiàries de la base 4.2 d'aquesta Ordre, subscriuen els contractes laborals des de l'endemà de la data de la resolució d'atorgament a les entitats beneficiàries de la base 4.1 fins al 31 de desembre de 2013, ambdues incloses, podran sol·licitar la subvenció per a la contractació dins el termini de dos mesos des de la subscripció del contracte d'acord amb l'article 5.2 d'aquesta convocatòria.
La resolució d'atorgament de la subvenció a aquestes entitats i l'ordenació del pagament de la bestreta es realitzaran a partir de l'1 de gener de 2014, amb càrrec al pressupost previst a la convocatòria anticipada per al 2014.
Aquesta Ordre entrarà en vigor a l'endemà de la publicació al Diari Oficial de la Generalitat de Catalunya.
1.1 L'objecte d'aquestes bases és regular la concessió de subvencions del Programa "Fem Ocupació per a Joves" per a la realització de projectes que desenvolupin actuacions ocupacionals per afavorir la inserció laboral de les persones joves de 18 a 30 anys, en situació d'atur, amb manca de qualificació especialitzada, i prioritàriament amb experiència professional.
1.2 Cadascuna de les persones joves que participin en aquest programa rebrà les següents accions ocupacionals:
- Experiència professional mitjançant contracte laboral amb tutor/a d'empresa.
- Formació preferentment adaptada a certificat de professionalitat o formació específica adaptada al lloc de treball.
- Tutoria i acompanyament en el procés de contractació i formació.
2.1 Poden ser destinatàries d'aquest programa les persones joves de 18 a 30 anys en situació d'atur que disposen del graduat en ensenyament secundari obligatori o del batxillerat i que prioritàriament tenen experiència professional anterior.
També aquelles persones joves que disposin d'un cicle formatiu de grau mig però que cal reconduir a altres sectors.
Són persones joves que, majoritàriament, tenen adquirides les competències bàsiques, però presenten mancances formatives i necessiten d'un acompanyament i una formació especialitzada en el seu procés de retorn al mercat de treball.
2.2 Aquestes persones joves hauran d'estar inscrites a l'oficina de treball del Servei d'Ocupació de Catalunya com a persona demandant d'ocupació.
El programa s'iniciarà des de l'endemà de la resolució d'atorgament de la subvenció a les entitats locals i agents socials promotors dels projecte, previstes a l'apartar 1 de la base 4 d'aquesta Ordre, i tindrà una durada màxima de 15 mesos.
Els contractes de treball s'hauran de realitzar durant el període d'execució del programa, i s'hauran de subscriure com a màxim 6 mesos abans de la seva finalització.
Podran ser beneficiàries per a la subvenció de les actuacions indicades en els apartats a) b) i c) de la base 6 d'aquesta Ordre:
a) Les següents entitats locals:
1) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 30.000 habitants en la demarcació de Barcelona.
2) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 20.000 habitants en les demarcacions de Tarragona i Girona.
3) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 12.000 habitants en la demarcació de Lleida.
4) Els Consells Comarcals que abastin un territori de més de 20.000 habitants.
5) Entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències en polítiques actives d'ocupació, promoció econòmica i desenvolupament local, que abastin un territori de més de 10.000 habitants.
En el marc d'una col·laboració entre entitats públiques, l'entitat local beneficiària, promotora del projecte, podrà establir convenis amb altres entitats públiques només per a l'execució de les actuacions de formació.
Les dades de l'entitat pública que executarà aquesta formació s'hauran de fer constar a la sol·licitud, indicant les accions formatives que executarà i el seu cost.
Aquestes entitats tindran la consideració d'entitats beneficiàries.
Per aquest motiu la justificació econòmica inclourà la justificació de les despeses tant de l'entitat promotora com de les entitats col·laboradores.
b) Les organitzacions empresarials i sindicals intersectorials més representatives en l'àmbit territorial de Catalunya, d'acord amb el que disposen la disposició addicional sisena del Reial decret legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors i l'article 7.1 de la Llei orgànica 11/1985, de 2 d'agost, de llibertat sindical, respectivament.
Aquestes entitats hauran de presentar una única sol·licitud de subvenció que abasti un àmbit territorial d'actuació pluriprovincial.
Les entitats associades o vinculades a les entitats beneficiàries previstes a l'apartat b) d'aquesta base podran executar la totalitat o una part de les actuacions del projecte en nom i per compte de l'organització empresarial i sindical promotora, sempre i quan es faci contar a la sol·licitud de subvenció.
Aquestes entitats tindran la consideració d'entitats beneficiàries, d'acord amb el que estableix l'article 11.2 de la Llei 38/2003, de 17 de novembre, general de subvencions, per aquest motiu la justificació econòmica inclourà la justificació de les despeses tant de l'entitat promotora com de les entitats associades o vinculades.
Per a la contractació laboral indicada a l'apartat d) de la base 6 d'aquesta Ordre, poden ser beneficiàries les empreses, així definides en el dret mercantil, i les entitats i institucions sense afany de lucre sempre que hagin estat seleccionades per les entitats previstes a l'apartat 1 d'aquesta mateixa base.
També podran ser beneficiàries d'aquesta actuació subvencionable les entitats previstes a l'apartat 4.1, però amb una limitació del 25% del nombre total de contractes subscrits.
Als efectes d'aquesta Ordre de bases i convocatòria, qualsevol referència a entitat contractant farà remissió a les entitats beneficiàries que es preveuen en aquesta base.
5.1 Les entitats sol·licitants hauran de complir els requisits següents:
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103 de 30.4.1982), el Reial decret 364/2005, de 8 d'abril (BOE núm. 94 de 20.4.2005) i el Decret 322/2011, de 19 d'abril, (DOGC núm. 5864, de 21.04.2011).
d) Indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
(DOGC núm. 2553, de 07.01.1998).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria i de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
i) Complir la obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Les entitats que d'acord amb la base 4.2 contractin a les persones joves, no han d'haver acomiadat un/a treballador/a del mateix perfil o categoria professional qualificat d'improcedent o nul per l'òrgan judicial, ni haver realitzat un acomiadament col·lectiu de treballadors/ores, en els 3 mesos anteriors a la subscripció del contracte laboral amb els joves participants.
En qualsevol cas, les empreses contractants per ser beneficiàries no hauran de ser considerades empreses en crisi ni empreses subjectes a una ordre de recuperació pendent, segons l'article 1 del Reglament (CE) núm. 1998/2006.
k) Complir qualsevol altra obligació legal o reglamentària que els pugui afectar.
5.2 El compliment d'aquests requisits s'haurà d'acreditar mitjançant la signatura de les declaracions que inclourà la sol·licitud de la subvenció.
Les actuacions ocupacionals que caldrà desenvolupar són:
a) Actuació de prospecció i d'assessorament d'empreses.
b) Actuació d'orientació, tutoria i acompanyament a la inserció.
c) Actuació de formació vinculada al contracte de treball.
d) Actuació d'experiència professional mitjançant contracte laboral.
Les despeses subvencionables per aquestes actuacions estan previstes en l'annex II.
La actuació de prospecció i assessorament d'empreses, és un conjunt d'accions té com a objectiu aconseguir contractes laborals per a les persones joves que participen en el programa i a la identificació i definició dels llocs de treball que les empreses necessiten cobrir.
a) Detecció, identificació i selecció dels sectors d'activitat en l'àmbit territorial d'actuació definit al projecte.
b) Detecció i selecció d'empreses mitjançant una protocol·lització de procediments i actuacions que permeti la detecció de llocs de treball vacants, la identificació de perfils professionals requerits i de potencials nous llocs de treball.
c) Gestionar la subscripció del contracte de treball i assessorament a l'empresa en aquest procés.
Mitjançant aquesta actuació, les entitats promotores hauran d'assolir, com a mínim, la inserció laboral del 35% de les persones joves, que d'acord amb la resolució d'atorgament, han de participar en el programa i justifiquen la subvenció atorgada.
La actuació d'orientació, tutoria i acompanyament a la inserció, es aquell conjunt d'accions adreçades a la selecció de la persona jove més indicada, al procés d'orientació i tutorització amb la finalitat de dissenyar un itinerari professional a la persona jove seleccionada, a determinar el pla formatiu i a fer el corresponent seguiment de la formació i contractació.
a) Selecció de les persones joves més adequades als llocs de treball requerits per les empreses.
b) Disseny de la formació relacionada amb el lloc de treball objecte del contracte.
c) Disseny i planificació de les tasques mínimes d'aprenentatge corresponents al personal tutor/a de l'empresa.
d) Seguiment de la formació i la contractació durant tot el període d'execució, d'acord amb el que disposa la guia de prescripcions tècniques del programa.
9.1 La actuació formativa és obligatòria per a totes les persones contractades.
Aquesta formació com la seva durada ha d'estar relacionada amb el lloc de treball a realitzar i, preferentment, ha de ser la necessària per a l'obtenció d'un certificat de professionalitat o una acreditació d'un mòdul formatiu complet.
La formació prevista en aquesta Ordre la podrà realitzar la mateixa entitat promotora.
També la podran realitzar les entitats vinculades o associades en cas que l'entitat promotora sigui una organització empresarial o sindical, o les entitats públiques que col·laboren en el projecte en cas que l'entitat promotora sigui una entitat pública.
9.2 En funció de l'especificitat d'aquesta formació o en cas que no es disposi dels recursos adequats i suficients per a la seva impartició, l'entitat promotora podrà subcontractar a entitats públiques o privades per executar-la, d'acord amb el que s'estableix a l'annex 4.
La prestació de serveis formatius i el seu cost s'hauran de regular per allò que disposi la normativa vigent sobre contractació en el sector públic i/o la normativa reguladora de subvencions.
En qualsevol cas, l'entitat promotora serà responsable davant del Servei d'Ocupació de Catalunya que l'actuació formativa s'hagi executat correctament, farà el seguiment i vetllarà perquè el procés de formació de la persona jove sigui correcte i s'adeqüi al lloc de treball objecte del contracte.
9.3 La formació ha de tenir una durada mínima de 120 h i un màxim de 300 hores.
Excepcionalment es podran realitzar més de 300 hores sempre i quan l'entitat promotora justifiqui la seva necessitat amb la finalitat de l'obtenció un certificat de professionalitat o una acreditació d'un mòdul complet.
La impartició de la formació prevista en el programa en cap cas podrà ser superior a 5 hores diàries.
9.4 La formació s'haurà de realitzar de manera simultània durant el contracte laboral, si bé una part podrà realitzar-se amb anterioritat, sempre i quan sigui un requeriment de l'entitat contractant per contractar la persona jove.
En aquest cas només es podrà realitzar fins a un 25 % de les hores de l'acció formativa vinculada al contracte de treball abans de la seva subscripció.
En el supòsit del contracte per a la formació i l'aprenentatge la formació vinculada a aquest contracte sempre s'haurà de realitzar de manera simultània amb el contracte laboral i un cop subscrit aquest.
9.5 La formació vinculada a un certificat de professionalitat s'ha de realitzar per entitats que estiguin inscrites i acreditades en l'especialitat i s'haurà de complir amb tots els requisits establerts pel Reial decret que el regula.
9.6 En el supòsit que no existeixi certificat de professionalitat relacionat amb el lloc de treball a realitzar o centre disponible per a la seva impartició, l'activitat formativa estarà constituïda per als continguts mínims orientatius del fitxer d'especialitats del Servei Públic d'Ocupació Estatal o aquells continguts que determinin les empreses, prèvia validació del Servei d'Ocupació de Catalunya.
9.7 Si l'entitat promotora del projecte és la que fa directament la formació vinculada a un certificat de professionalitat, el Servei d'Ocupació de Catalunya podrà habilitar a aquesta entitat per fer aquesta formació només pel desenvolupament d'aquest projecte, sempre i quan es compleixin amb els requisits de professorat, centre i continguts previstos per aquella especialitat i en el Real decret que el regula.
9.8 Per tal d'optimitzar els recursos ocupacionals existents, les entitats promotores podran derivar persones joves a accions formatives del territori.
En cas que aquestes accions formatives gestionades per altres entitats públiques o privades estiguin subvencionades en el marc d'una convocatòria del Servei d'Ocupació de Catalunya, aquesta derivació s'haurà d'articular mitjançant un conveni de col·laboració entre l'entitat promotora i l'entitat que realitza la formació.
Quan les accions formatives no estiguin subvencionades la prestació de serveis formatius i el seu cost s'hauran de regular per allò que disposi la normativa reguladora de subvencions i si escau, la normativa vigent sobre contractació en el sector públic, d'acord amb el que preveu l'annex 4 d'aquesta Ordre.
9.9 Les persones joves estaran cobertes per una assegurança d'accidents i responsabilitat civil subscrita per l'entitat promotora beneficiària i que abastarà el període d'execució de l'activitat formativa, a més de les incidències "in itinere".
En el supòsit de contractació de serveis formatius externs, caldrà fer extensiva l'assegurança d'accidents dels participants al lloc d'impartició de les accions formatives.
L'entitat subcontractada haurà de garantir i acreditar a l'entitat promotora que les instal·lacions reuneixen les condicions adequades de solidesa i seguretat.
9.10 El Servei d'Ocupació de Catalunya expedirà un certificat de la formació realitzada.
En el cas de formació associada a un certificat de professionalitat i impartida per centres acreditats, s'emetrà una acreditació total o parcial de la qualificació professional, en els termes que disposa el Reial decret 34/2008, de 18 de gener, modificat pels Reial decret 1675/2010, de 10 de desembre, i el Reial decret 189/2013, de 15 de març, sempre que compleixi amb tots els requisits establerts pel Reial decret que el regula i l'entitat que la imparteix estigui inscrita i acreditada en l'especialitat, segons disposa la normativa estatal.
10.1 Aquesta actuació preveu facilitar l'aprenentatge i l'adquisició de competències professionals per part de la persona jove desocupada en un entorn real de treball i afavorir la seva inserció en l'empresa.
La persona jove podrà ser contractada mitjançant un contracte per a la formació i aprenentatge o mitjançant qualsevol modalitat contractual d'acord amb la normativa laboral vigent sempre i quan el contracte s'ajusti a les condicions del programa.
- Contracte per a la formació i l'aprenentatge, en base al que estableix a la Llei 3/2012, de 6 de juliol, de mesures urgents per a la reforma del mercat de treball, i al Reial decret 1529/2012, de 8 de novembre, pel qual es desenvolupa el contracte per a la formació i l'aprenentatge i s'estableixen les bases de la formació professional dual.
La durada mínima d'aquest contracte serà d'un any llevat que el conveni col·lectiu d'aplicació estableixi altres duracions del contracte que mai podrà ser inferior a 6 mesos.
- Altres modalitats contractuals que permetin una jornada a temps parcial per poder combinar el treball efectiu amb la formació i amb una durada mínima de 6 mesos.
10.2 L'entitat promotora, en qualitat d'entitat col·laboradora del Servei d'Ocupació de Catalunya, seleccionarà les empreses que contractaran a les persones participants del programa.
En el procés de selecció de les empreses l'entitat promotora haurà de tenir en compte els següents criteris:
a) Que l'empresa seleccionada estigui ubicada, preferentment, en l'àmbit territorial d'actuació on es desenvoluparà el projecte.
b) Que aquesta empresa o el centre de treball no hagi acomiadat un/a treballador/a del mateix perfil o categoria professional qualificat d'improcedent o nul per l'òrgan judicial, ni haver realitzat un acomiadament col·lectiu de treballadors/ores, en els 3 mesos anteriors a la subscripció del contracte laboral amb els joves participants.
c) Que l'empresa es comprometi a destinar una persona d'entre els seus treballadors per fer les funcions de tutorització en l'empresa previstes en aquesta Ordre.
d) Que les empreses estableixin sistemes flexibles en la jornada laboral que permetin combinar la formació i treball efectiu.
10.3 Les entitats promotores subscriuran un conveni de col·laboració amb les empreses que manifesten la seva voluntat de participar en el Programa Fem Ocupació per Joves mitjançant la contractació de les persones joves participants que haurà de ser previ a la formalització dels contractes, segons model normalitzat.
Aquest conveni no implicarà l'atorgament de la subvenció a les empreses contractants, que d'acord amb la base 15 d'aquesta Ordre correspon al Servei d'Ocupació de Catalunya.
El contingut d'aquest conveni inclourà la identificació de les parts, les obligacions, els tipus de contracte/s que es formalitzarà/n entre l'empresa i els participants, i les condicions per a la contractació de les persones joves.
10.4 L'entitat promotora haurà de comunicar al Servei Ocupació de Catalunya les empreses que hagin estat seleccionades un cop subscrit els contractes laborals.
Aquesta comunicació condicionarà l'atorgament de la subvenció sol·licitada per la empresa contractant.
L'entitat promotora també haurà d'assessorar a les entitats contractants sobre quins requisits han de complir per a rebre l'ajut a la contractació.
L'empresa contractant per a ser entitat beneficiària haurà de complir amb tots les obligacions previstes a la Llei general de subvencions i Text refós de la llei de finances públiques de Catalunya.
10.5 L'empresa que contracti a la persona jove li haurà d'assignar un/a tutor/a.
Aquest/a tutor/a d'empresa o de l'entitat contractant haurà d'informar, orientar, ensenyar i supervisar a la persona jove cóm ha de desenvolupar les tasques vinculades al lloc de treball i no podrà tenir assignats més de 5 joves participants.
10.6 Les persones contractades, rebran el salari corresponent al contracte realitzat, en base al que estableixi el conveni de sector o d'empresa d'aplicació, o en absència de conveni, la retribució salarial legalment establerta, en la part proporcional que correspongui.
En el supòsit que el salari a percebre per la persona jove contractada sigui superior a la subvenció atorgada, l'empresa contractant li abonarà la diferència.
11.1 La quantia de la subvenció per a les entitats locals i agents socials per desenvolupar les actuacions previstes en els apartats a) b) i c) de la base 6 d'aquesta Ordre, són les següents:
a) Per a les actuacions de prospecció i assessorament d'empreses s'estableix un mòdul màxim de 1.600 euros per persona jove.
b) Per a les actuacions d'orientació, tutoria i acompanyament a la inserció s'estableix un mòdul de 1.600 euros per persona jove.
c) Per a les actuacions de formació s'estableix un mòdul màxim de 5 euros per hora i persona jove.
11.2 Per a les actuacions d'experiència professional en empreses:
El Servei d'Ocupació de Catalunya subvencionarà els contractes de treball subscrits amb els/les joves participants amb una quantia equivalent al salari mínim interprofessional per jornada completa o la part proporcional en funció de la jornada parcial prevista, pels mesos de durada del contracte i amb un màxim de 6 mesos.
12.1 Les entitats promotores hauran de definir l'àmbit territorial d'actuació del projectes.
Aquest haurà d'estar clarament delimitat i suficientment justificat, amb la indicació dels municipis i població que comporta.
12.2 El nombre màxim de persones joves participants que poden sol·licitar les entitats previstes a la base 4.1 estarà en funció del tipus d'entitat promotora i del nombre d'habitants de l'àmbit territorial on s'implementa el projecte:
12.2.1 Pels ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells i per a les entitats jurídiques previstes a l'apartat 5 de la base 4.1 a):
- Per a una població superior a 120.000 habitants l'entitat promotora podrà sol·licitar, com a màxim, 100 joves per projecte.
- Per a una població superior a 70.000 i inferior a 120.000 habitants l'entitat promotora podrà sol·licitar, com a màxim, 50 joves per projecte.
- Per a una població superior a 30.000 habitants i inferior a 70.000 habitants l'entitat promotora podrà sol·licitar, com a màxim, 30 joves per projecte.
- Per a una població superior a 20.000 en el cas de Tarragona i Girona i a 12.000 habitants en el cas de Lleida i fins a 30.000 habitants, l'entitat promotora podrà sol·licitar com a màxim 15 joves per projecte.
12.2.2 Per als consells comarcals que abastin un territori de més de 20.000 habitants:
- Per a una població superior a 300.000 habitants l'entitat promotora podrà sol·licitar com a màxim 30 joves per projecte.
- Per a una població entre 300.000 i 150.000 habitants l'entitat promotora podrà sol·licitar com a màxim 20 joves per projecte.
- Per a una població entre 150.000 i 70.000 habitants l'entitat promotora podrà sol·licitar com a màxim 15 joves per projecte.
- Per a una població inferior a 70.000 habitants l'entitat promotora podrà sol·licitar com a màxim 10 joves per projecte.
12.2.3 Pel calcular la població que correspon a l'àmbit territorial d'actuació dels projectes es farà d'acord amb les dades de població per municipi i comarca d'acord amb el que s'especifiqui a la corresponent convocatòria.
12.3 Les organitzacions empresarials i sindicals que disposa 4.1 b) podran sol·licitar com a màxim 100 persones joves pel projecte.
12.4 Les entitats promotores només podran presentar un únic projecte.
13.1 Les sol·licituds s'han de presentar segons el model normalitzat que estarà a disposició de les entitats i les empreses que contractaran al pàgina web del Departament d'Empresa i Ocupació de la Generalitat de Catalunya ( http://www.oficinadetreball.cat/socweb/opencms/socweb_ca/home.html ), a la pàgina web del Servei d'Ocupació de Catalunya i a la web de l'Oficina Virtual de Tràmits (http:// www.gencat.cat/ovt ).
13.2 Les sol·licituds han d'anar adreçades al/a la director/a del Servei d'Ocupació de Catalunya i s'hauran de presentar al registre del Servei d'Ocupació de Catalunya o en qualsevol de les formes que preveu l'article 38.4 de la Llei 30/1992, de 26 de novembre, del règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Les sol·licituds també s'hauran d'enviar a l'Àrea de Nous Jaciments d'Ocupació per correu electrònic a l'adreça [EMAIL]
13.3 La sol·licitud inclourà la declaració responsable relativa al compliment dels següents requisits:
a) Requisits als que fa referència la base 5 d'aquesta Ordre.
c) Disposar, en cas que l'entitat sol·licitant sigui un organisme autònom o altra entitat dependent o vinculada a l'administració local, l'acord/acords municipals pels quals es decideix la seva creació i els estatuts i/o altres documents fundacionals, i les seves modificacions.
d) Disposar, en cas d'una organització empresarial o sindical, de l'escriptura de constitució o creació de l'entitat i inscripció dels seus estatuts i/o altres documents fundacionals, i les seves modificacions en el Registre corresponent.
e) Disposar, dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
f) Existència o no dels ajuts de mínimis que li hagin estat atorgats durant l'exercici fiscal en curs i els dos exercicis anteriors, indicant la data de concessió, l' import i l' ens atorgant.
g) Conforme l'entitat beneficiaria porta una comptabilitat separada.
h) En cas de les empreses beneficiàries, una declaració responsable de no trobar-se en situació de crisi, ni d'estar subjectes a una ordre de recuperació pendent, després d'una decisió de la Comissió declarant un ajut il·legal i incompatible amb el mercat comú.
13.4 La presentació de la declaració responsable faculta l'Administració per verificar en qualsevol moment la veracitat de les dades declarades.
13.5 La signatura de la sol·licitud comporta l'autorització al Servei d'Ocupació de Catalunya per obtenir per mitjans electrònics a través de la PICA les dades relatives a estar al corrent de les obligacions amb la Seguretat Social, de les obligacions tributàries de l'Estat i amb la Generalitat, les dades del NIF del representant legal de l'entitat que presenta la sol·licitud i la targeta d'identificació fiscal d'aquesta.
13.6 Amb les sol·licituds s'ha d'adjuntar la documentació que es relaciona a continuació:
b) Full de domiciliació bancària degudament emplenat, d'acord amb el model del Departament d'Economia i Coneixement, l'apartat de serveis i tràmits, disponible a l'adreça http://www20.gencat.cat/docs/economia/Documents/Arxius/doc_92922561_1.pdf.
Només ho haurà de presentar l'entitat promotora i l'empresa contractant.
c) En cas d'entitat locals, certificat o còpia compulsada de l'Acord del Ple o certificació de l'acord de l'òrgan que resulti competent per l'aprovació del projecte i de sol·licitud de la subvenció i, si escau, l'acord específic de l'encàrrec de gestió per executar el programa subvencionat.
Aquest acord també l'hauran de presentar les entitats públiques col·laboradores.
d) En cas de les empreses contractants, escriptura de constitució de la societat i els estatuts, i les seves modificacions, degudament inscrites al corresponent registre.
e) Les entitats promotores hauran de descriure la metodologia a utilitzar en la prospecció d'empreses així com els recursos humans i tècnics que hi dedicaran.
f) En cas que l'entitat promotora sigui una organització empresarial o sindical, d'acord amb la base 4.1b), haurà de fer constar a la sol·licitud les entitats associades o vinculades que executaran el programa amb la identificació de l'àmbit territorial concret on actuaran.
Així mateix s'haurà adjuntar document acreditatiu on es faci constar que és una entitat associada o vinculada a l'organització empresarial o sindical corresponent.
g) Les empreses que contractaran les persones joves també han de presentar una còpia del contracte o contractes i les corresponents altes a la Seguretat Social.
Les entitats públiques col·laboradores previstes a la base 4.1.a) i les entitats associades o vinculades previstes a la base 4.1.b) hauran de presentar, juntament amb la sol·licitud de l'entitat promotora, les declaracions responsables de la base 13.3 i la documentació prevista a la base 13.6.
La signatura de l'imprès de declaracions responsables comporta l'autorització al Servei d'Ocupació de Catalunya per obtenir per mitjans electrònics a través de la PICA les dades relatives a estar al corrent de les obligacions amb la Seguretat Social, de les obligacions tributàries de l'Estat i amb la Generalitat, les dades del NIF del representant legal de l'entitat i la targeta d'identificació fiscal d'aquesta.
13.7 En cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
13.8 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
13.9 Les entitats o empreses que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
La concessió de les subvencions que preveu aquesta Ordre per a les entitats previstes a la base 4.1 es regeix pel procediment reglat.
14.2 El procediment s'inicia, mitjançant la sol·licitud de l'entitat promotora adreçada al/a la director/a del Servei d'Ocupació de Catalunya.
14.3 La instrucció del procediment de concessió de les subvencions correspon al/a la subdirector/a general de Polítiques Actives d'Ocupació.
14.4 Una vegada s'hagi tancat el període de presentació de les sol·licituds, es verificarà que les entitats sol·licitants compleixin els requisits per ser beneficiàries de les subvencions i que les sol·licituds s'han presentant dins del termini establert a la corresponent convocatòria.
14.5 En el supòsit que el pressupost total sol·licitat per les entitats promotores que compleixen els requisits previstos en aquesta Ordre sigui superior al pressupost disponible a la corresponent convocatòria s'aplicarà un criteri corrector sobre el nombre de persones joves sol·licitades d'acord amb la base 12.2 d'aquesta Ordre, en funció de la desviació de l'atur registrat respecte la mitjana a Catalunya de les persones joves aturades en el territori on s'implementarà el projecte.
Aquest criteri s'aplicarà de la manera següent:
a) Als projectes on la taxa d'atur registral en l'àmbit territorial d'actuació sigui igual o superior a la mitjana d'atur de Catalunya no s'aplicarà cap reducció.
b) Als projectes on la taxa d'atur registral en l'àmbit territorial d'actuació sigui inferior en més de 3 punts a la mitjana d'atur a Catalunya s'aplicarà una reducció del 25 % respecte del total de persones sol·licitades.
14.6 Si tot i aplicada la reducció segons el criteri corrector de l'apartat b), el pressupost total sol·licitat per les entitats locals promotores continua essent superior al pressupost disponible a la corresponent convocatòria, s'aplicarà una minoració aplicant la mateixa proporció a totes les sol·licituds per tal d'ajustar el total atorgat al pressupost disponible.
En aquest supòsit també estan incloses les organitzacions empresarials i sindicals com a entitats beneficiàries, d'acord amb la base 4.1.b).
14.7 Tots els projectes s'hauran d'executar amb un nombre mínim de 8 participants per projecte.
En cap cas la minoració prevista als apartats 5 i 6 d'aquesta base implicarà un atorgament inferior a 8 participants per projecte.
15.1 El procediment per a la concessió de subvencions per a les entitats previstes a la base 4.2 d'aquesta Ordre es regeix pel procediment reglat.
Una vegada identificada l'entitat que esta disposada a contractar a una persona jove participant del programa i sigui subscrit el corresponent contracte, l' esmentada entitat tindrà dret a la subvenció sempre i quan compleixi el requisits previstos en aquesta Ordre.
15.2 L'entitat contractant seleccionada per l'entitat promotora en el termini màxim de 1 mes des de la data d'inici del contracte, haurà de presentar sol·licitud de subvenció al Servei d'Ocupació de Catalunya mitjançant el model normalitzat i acompanyat de la documentació prevista a la base 13 d'aquesta Ordre.
Aquest precepte també serà d'aplicació per a les entitats promotores que presentin una sol·licitud de subvenció per a la contractació de persones joves, amb la limitació establerta a la base 4.2 d'aquesta Ordre.
15.3 Una vegada verificat que l'entitat sol·licitant ha presentat tota la documentació prevista a la normativa es verificarà que compleixin els requisits per ser beneficiàries de les subvencions i que les sol·licituds s'han presentat dins del termini establert a l'apartat anterior.
16.1 L'òrgan competent per dictar la resolució és el/la director/a del Servei d'Ocupació de Catalunya.
A proposta del/de la subdirector/a general de Polítiques Actives d'Ocupació dictarà la corresponent resolució d'atorgament o denegació del projecte i les propostes de pagament de la subvenció atorgada.
16.2 En la resolució d'atorgament a les entitats promotores constarà la previsió de persones joves participants en el projecte i inclourà l'objectiu d'inserció que haurà de ser, almenys, del 35% d'aquesta previsió de participants.
El termini per dictar aquesta resolució, serà de 30 dies des de l'entrada de la sol·licitud al registre de l'òrgan competent.
16.3 Per a les entitats que contractaran les persones joves la resolució s'emetrà en el termini màxim de 2 mesos des de l'entrada de la sol·licitud al registre de l'òrgan competent i restarà condicionada a la disponibilitat pressupostària prevista en l'article 4.2 de l'Ordre
16.4 En el cas que l'òrgan competent no dicti i notifiqui la resolució en el termini previst, s ́entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
16.5 Aquestes resolucions, degudament motivades, es notificaran a l'entitat interessada per qualsevol mitjà que permeti tenir constància de la recepció per l'interessat o el seu representant, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener i l'article 56 de la Llei 26/2010, de 3 d'agost, de règim jurídic i de procediment de les administracions públiques de Catalunya.
16.6 Les resolucions d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant del secretari de Relacions Laboral i Ocupació en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d ́agost, de règim jurídic i de procediment de les administracions públiques de Catalunya.
16.7 En el període màxim de 9 mesos des de la data de l'atorgament de la subvenció, l'entitat promotora, haurà de comunicar a l'Àrea de Nous Jaciments d'Ocupació els contractes de treball subscrits i presentar el pla formatiu vinculat a cada contracte, d'acord amb el model normalitzat.
16.8 D'acord amb l'anterior apartat, el Servei d'Ocupació de Catalunya revisarà els imports atorgats que podran ser modificats i minorats en funció a l'execució efectuada i en funció del nombre de contractes subscrits i acreditats per l'entitat promotora.
En qualsevol cas, l'entitat promotora del projecte haurà de complir amb el nombre mínim de persones joves previst en aquesta Ordre.
16.9 En cas que el nombre de contractes subscrits i acreditats documentalment no compleix amb l'objectiu d'inserció, es reduirà proporcionalment la quantia de la subvenció atorgada per a l'actuació de prospecció i assessorament d'empreses per la diferència entre el nombre de contractes subscrits i el nombre corresponent al 35% previst.
També si el nombre de contractes de treball subscrits i acreditats documentalment, és inferior al nombre de joves atorgats inicialment, es reduirà proporcionalment la quantia de la subvenció atorgada per a l'actuació de formació i l'actuació d'orientació, tutoria i acompanyament a la inserció per aquells contractes que no s'hagin subscrit.
17.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades per l'FSE, i d'acord amb l'article 7 apartat 2, lletra d) del Reglament (CE) núm. 1828/2006, de la Comissió, es realitzarà la publicació, electrònica o per altres mitjans, de la llista d'entitats beneficiàries, els noms de les operacions i les quantitats dels fons públics assignades.
17.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei d'Ocupació de Catalunya ( http://www.oficinadetreball.cat/socweb/opencms/socweb_ca/home.html ).
18.1 Pagament a les entitats promotores.
Les propostes de pagament de les subvencions a les entitats promotores del projecte les realitzarà el/la subdirector/a general de Polítiques Actives d'Ocupació, i es tramitaran de la manera següent:
a) Una primera bestreta del 50% de l'import de la subvenció atorgada per l'actuació de prospecció i assessorament d'empreses, per a la qual no s'exigeixen garanties, quan l'entitat promotora hagi presentat un certificat d'inici on es faci constar el següent:
- Que ha acceptat la subvenció atorgada.
- Que es compromet a executar el projecte que ha estat aprovat i d'acord amb els termes previstos a la resolució d'atorgament de la subvenció.
- Que el projecte ha estat iniciat.
b) Una segona bestreta del 80% de l'import de la subvenció atorgada per a les actuacions d'orientació, tutoria i acompanyament a la inserció i de formació, quan l'entitat promotora comuniqui i acrediti tots els contractes subscrits pel qual disposa d'un termini de 9 mesos des de la data de resolució d'atorgament.
c) El pagament restant de l'import de la totalitat de la subvenció atorgada es tramitarà un cop l'activitat subvencionada ha estat degudament justificada d'acord amb la base 21 d'aquesta Ordre.
18.2 Pagament de la subvenció a les entitats que contracten les persones joves.
La proposta de pagament de la subvenció atorgada a les entitats que d'acord amb la base 4.2 contracten a les persones, la realitzarà el/la subdirector/a general de Polítiques Actives d'Ocupació i es tramitarà mitjançant:
a) Una bestreta del 80% de l'import de la subvenció atorgada en el moment de resoldre l'atorgament, per la qual no s'exigeixen garanties.
b) El pagament restant de l'import de la totalitat de la subvenció atorgada es tramitarà un cop l'activitat subvencionada ha estat degudament justificada d'acord amb la base 21 d'aquesta Ordre.
18.3 L'ordenació d'aquests pagaments i el seu pagament material s'efectuarà de manera successiva d'acord amb el Pla de Tresoreria del Servei d'Ocupació de Catalunya i les seves disponibilitats.
19.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
19.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
19.3 El/la beneficiari/ària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per a l'Àrea de Nous Jaciment d'Ocupació, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
20.1 El Servei d'Ocupació de Catalunya establirà el protocol de recollida d'informació de les dades corresponents als indicadors de realització i de resultats de manera estandaritzada i sistematitzada en les Guies de prescripcions tècniques corresponents a aquest programa, amb l'objectiu de complir amb els requisits de certificació i/o justificació al Fons Social Europeu, així com informar dels indicadors establerts al Programa Operatiu Regional de Catalunya núm. CCI2007ES052PO007, període 2007-2013, al Plan Anual de Políticas de Empleo (PAPE) en el marc de la Conferència Sectorial d'Ocupació i Afers Laborals, al Pla de desenvolupament de polítiques actives d'ocupació de Catalunya (PDPA), i als pressupostos de la Generalitat de Catalunya.
20.2 Les entitats beneficiàries han de recollir aquests indicadors a fi de lliurar-los a l'òrgan competent en els terminis que s'estableixen a continuació:
a) Els indicadors de seguiment: s'hauran de lliurar d'acord amb el que disposa la Guia de prescripcions tècniques del programa.
b) Els indicadors de resultat: als següents 6 mesos (si fa referència a persones físiques) i a 12 mesos (si fa referència a les persones jurídiques) des de la finalització del programa.
21.1 Les entitats i les empreses beneficiàries de les subvencions hauran de justificar l'aplicació dels fons, el compliment de les condicions imposades i la consecució de l'objecte de la subvenció, d'acord amb el que preveu l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008), modificada per l'Ordre TRE/260/2009, de 15 de maig (DOGC núm. 5386, de 25.5.2009), l'article 98.1 del Decret legislatiu 3/2002, de 24 de desembre, pel qual s'aprova el text refós de la Llei de Finances Públiques de Catalunya, l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997) o, si s'escau, aquella que es dicti en substitució d'aquesta normativa, i els articles 30 i 31 de la Llei 38/2003, de 17 de novembre, general de subvencions.
La justificació econòmica es realitzarà mitjançant el compte justificatiu amb aportació de justificants de despesa previst a l'article 9 de l'Ordre TRE/395/2008, d'1 d'agost, modificada per l'Ordre TRE/260/2008, de 15 de maig, que inclourà la documentació que preveu l'annex 3 d'aquesta Ordre.
En el supòsit de cofinançament pel Fons Social Europeu, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008); modificada per les ordres TIN/788/2009, de 25 de març i ESS/1337/2013, de 3 de juliol (BOE núm. 79, d'1.04.2009 i BOE núm. 167, de 13.07.2013).
21.2 La documentació de la justificació tècnica i econòmica dels projectes s'haurà de lliurar al Registre del Servei d'Ocupació de Catalunya, adreçats al Servei de Verificació sobre el Terreny i al Servei de Verificació Administrativa i Justificació Econòmica respectivament, c.
Llull, 297, 5a planta, 08019 Barcelona, sense perjudici de les formes que preveu la Llei 30/1992, de 26 de novembre, de règim jurídic de les administracions públiques i del procediment administratiu comú.
21.3 Totes i cadascuna de les despeses imputades han de tenir suport documental, mitjançant nòmines, factures o documents comptables de valor probatori equivalent, amb validesa jurídica al tràfic mercantil o amb eficàcia administrativa, i han d'estar pagades abans de la finalització del termini establert per a la seva justificació.
Els justificants originals es marcaran amb un segell, indicant-hi la subvenció que es justifica, si escau el cofinançament de l'FSE, i l' import o percentatge que s'imputa en els termes que s'indiquen a la corresponent Guia de prescripcions tècniques del programa.
21.4 Les dates d'emissió dels documents justificatius hauran d'estar dins del període d'execució de l'acció subvencionada a la que s'imputa, llevat aquelles que s'emetin amb data posterior i facin referència a despeses executades en el període subvencionable.
En aquest darrer cas, la factura haurà de ser emesa dins del termini previst per la justificació econòmica del projecte.
Totes les despeses s'hauran d'haver pagat dins del termini establert per a la presentació de la justificació econòmica i, en qualsevol cas, abans del lliurament d'aquesta documentació al Servei d'Ocupació de Catalunya.
21.5 El Servei de Verificació Administrativa i Justificació Econòmica del Servei d'Ocupació de Catalunya comprovarà el compte justificatiu i podrà requerir el beneficiari per a la remissió dels justificants que consideri oportuns i que permetin obtenir una evidència raonable sobre l'adequada aplicació de la subvenció.
21.6 La manca de presentació de la documentació justificativa en el termini establert, i d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la llei de finances públiques de Catalunya i la Llei 38/2003, de 24 de desembre, general de subvencions.
21.7 La documentació de justificació econòmica i tècnica corresponent als dos programes s'estableix a l'annex 3 d'aquesta Ordre.
22.1 Les actuacions de verificació per part del Servei d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats i empreses beneficiàries estiguin suportades per documentació justificativa (factures, nòmines, extractes bancaris, etc.).
Les verificacions sobre el terreny s'efectuaran durant la realització de les accions subvencionades.
22.2 Les entitats i empreses beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei d'Ocupació de Catalunya.
El Servei d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats i empreses beneficiàries de les subvencions s'han de sotmetre a les actuacions de control que el Servei d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
24.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació l'incompliment del que disposa la base 16.7, pel qual l'entitat promotora un cop transcorregut el període de 9 mesos per aportar els contractes, no compleixi amb el nombre mínim de participants previst en aquesta Ordre.
24.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
24.3 Són causes de revocació parcial:
a) Per a l'entitat promotora del projecte, d'acord amb la resolució definitiva:
1) En el cas que una part de la formació es faci amb anterioritat al contracte, d'acord amb el previst a les bases 9.4 i 15.5 d'aquesta Ordre, només es revocarà la part de la formació no realitzada per no haver subscrit el contracte.
2) El nombre d'hores de formació no executades vinculades al pla formatiu de cada contracte de treball subscrit inferiors al 75% de les hores de formació previstes.
No serà causa de revocació parcial de les actuacions de formació i orientació, tutoria i acompanyament a la inserció si una vegada subscrit el contracte, aquest es rescindeix abans els 6 mesos previstos per causa d'acomiadament, cessament voluntari del/de la treballador/a o altres causes d'acord amb l'article 49 de l'Estatut dels Treballadors.
b) Per a les entitats que han contractat a la persona jove:
En el supòsit que la durada dels contractes laborals subscrits per empreses o entitats sense afany de lucre sigui inferior a la prevista en l'apartat 1 de la base 10 d'aquesta Ordre, per causa d'acomiadament, cessament voluntari del/de la treballador/a o altres causes d'acord amb l'article 49 de l'Estatut dels treballadors, la quantia atorgada es reduirà proporcionalment.
25.1 Les entitats o empreses beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
25.2 En cas que la quantitat corresponent al total de despeses justificades sigui inferior a la quantitat atorgada, la entitat beneficiària podrà renunciar de forma expressa al seu dret de percebre la part de la subvenció percebuda indegudament.
26.1 Les subvencions regulades en aquestes bases són compatibles amb altres subvencions i ajuts per a la mateixa finalitat, procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, sempre que amb el conjunt d'aportacions no se superi la totalitat del cost de les actuacions subvencionables.
26.2 Tanmateix les subvencions a les entitats per a contractació laboral de les persones joves previstes en aquesta Ordre, seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
28.1 Les entitats beneficiàries de la subvenció han de donar l'adequada publicitat al caràcter públic del finançament del programa, activitat o actuació objecte de subvenció segons el que s'estableix a la base 29 sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
28.2 En totes les actuacions directament relacionades amb el programa Fem Ocupació per Joves que tinguin un suport documental i/o audiovisual, així com els contractes laborals subscrits tant amb el personal tècnic de les entitats promotores com en els de les persones joves participants, haurà de constar que és un programa subvencionat pel Servei d'Ocupació de Catalunya i que el programa està finançat a càrrec de fons provinents de Pressupostos Generals de l'Estat i s'haurà d'incloure el logotip del Servei Públic d'Ocupació Estatal, d'acord amb el que disposa l'annex de la corresponent Ordre del Ministeri d'Ocupació i Seguretat Social.
28.3 Així mateix, d'acord amb els articles 8 i 9 del Reglament (CE) núm. 1828/2006, de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als/a les destinataris/àries potencials i al públic en general.
Són obligacions generals de les entitats i empreses beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix a la base 21.
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
En el cas de cofinançament per part del Fons Social Europeu, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys a partir del tancament del programa operatiu en què està cofinançat, i que es preveu que no es produirà abans de l'any 2021.
e) Sotmetre's a les actuacions de comprovació que corresponguin al Departament d'Empresa i Ocupació i al Servei d'Ocupació de Catalunya i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n puguin avaluar la seva compatibilitat.
h) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
i) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 28.
k) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
m) Informar les persones destinatàries de l'actuació que aquesta ha estat cofinançada en un 50 per cent pel Fons Social Europeu en el marc del Programa Operatiu de Competitivitat Regional i Ocupació de Catalunya, per al període 2007–2013, número CCI 2007ES052PO007) o el Programa Operatiu del Fons Social Europeu Pluriregional d'Adaptabilitat i Ocupació, per al període 2007-2013, núm. 2007ES05UPO001, d'acord amb els articles 8 i 9 del Reglament (CE) núm. 1828/2006, de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
També es farà constar el logotip del "Servicio Público de Empleo Estatal" d'acord amb la normativa estatal de referència, el logotip del Servei d'Ocupació de Catalunya i el del Departament d'Empresa i Ocupació.
n) Acceptar la seva inclusió en la llista de beneficiaris publicada de conformitat amb l'article 7 apartat 2, lletra d) del Reglament (CE) núm. 1828/2006, de la Comissió.
p) Les entitats i empreses beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Les entitats i les empreses beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Les dades de caràcter personal que les entitats interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" regulat a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei d'Ocupació de Catalunya.
La seva finalitat és la de gestionar els expedients de subvencions i ajuts del Servei d'Ocupació de Catalunya i el seu responsable és la Subdirecció General de Polítiques Actives d'Ocupació.
Les persones interessades poden exercir els drets de l'afectat mitjançant escrit dirigit a la Subdirecció General de Polítiques Actives d'Ocupació del Servei d'Ocupació de Catalunya, carrer Llull 297-307, 08019 Barcelona, adreça electrònica: [EMAIL] ".
Les guies de prescripcions tècniques estaran a disposició de les entitats sol·licitants i contindran les especificacions per a la correcta presentació dels projectes, sol·licituds de possibles modificacions i autoritzacions, la seva execució i justificació tècnica i econòmica, la qual serà d'obligat compliment.
Són subvencionables aquelles despeses que s'imputin al desplegament de les actuacions previstes en aquesta Ordre per respondre de manera inequívoca a llur naturalesa, que s'hagin realitzat durant el període d'execució del Programa Fem Ocupació per a Joves, siguin verificables i hagin estat efectivament pagades per l'entitat beneficiària abans de la presentació de la justificació econòmica.
Els justificants originals es marcaran amb un segell, indicant-hi la subvenció que es justifica, el cofinançament de l'FSE si escau, i l'import que s'imputa.
1) Actuació de prospecció i assessorament d'empreses.
Retribucions del personal tècnic propi de l'entitat que dugui a terme les tasques de prospecció.
S'inclouen els salaris, Seguretat Social a càrrec de l'entitat promotora i les despeses de desplaçaments d'aquest personal, sempre i quan aquestes siguin necessàries per a l'exercici de les seves tasques.
També podran ser subvencionables les despeses de contractació per accions de sensibilització, informació i difusió amb la limitació d'un 10% sobre la quantia atorgada finalment per aquest concepte.
A càrrec de la quantia atorgada aquesta actuació també seran subvencionables les retribucions de personal de suport de l'entitat promotora que dugui a terme tasques de coordinació i seguiment general del projecte, amb una limitació del 10% de la quantia atorgada per aquesta actuació.
2) Actuació d'orientació, tutorització i acompanyament a la inserció
Retribucions del personal tècnic propi de l'entitat que dugui a terme les tasques de tutoria i acompanyament.
S'inclouen els salaris, Seguretat Social a càrrec de l'entitat promotora i les despeses de desplaçaments del personal tutor, sempre i quan aquestes siguin necessàries per a l'exercici de les seves tasques.
En el cas que la formació la dugui a terme la pròpia entitat seran despeses directes associades:
a) Retribucions (salaris i Seguretat Social) del personal docent d'acord amb el conveni col·lectiu d'aplicació o en el cas de docents autònoms la factura corresponent pels serveis formatius prestats on s'acrediti, de manera detallada, la docència impartida.
També podran ser subvencionables les despeses de personal de suport de l'entitat promotora directament relacionat amb la gestió i execució de l'activitat formativa.
b) Despeses de material tècnic i didàctic i adquisició de materials didàctics, així com les despeses de béns consumibles utilitzats en la realització de les accions formatives, incloent el material de protecció i seguretat.
c) Despeses de lloguer d'aules, tallers i altres instal·lacions necessàries per al desenvolupament de l'acció formativa.
d) Assegurances d'accidents obligatòries dels participants subscrites pel període d'assistència a les accions formatives.
Aquestes despeses hauran d'estar directament relacionades amb l'acció formativa subvencionada i hauran de ser necessàries per a la seva execució.
S'hauran de presentar-se degudament desglossades per acció formativa.
4) Les entitats promotores podran imputar despeses indirectes, enteses com aquelles que no es poden vincular directament amb l'acció subvencionada però que són necessàries per a la seva realització, fins a un màxim del 10% del total de les despeses directes, consistents en:
a) Les despeses de personal de suport de l'entitat promotora necessari per a la gestió i execució de l'activitat formativa.
S'inclouen els salaris i la Seguretat Social a càrrec de l'entitat promotora d'acord amb el conveni col·lectiu d'aplicació.
b) Altres despeses: llum, aigua, calefacció, missatgeria, correu, neteja, vigilància i altres despeses no especificades anteriorment associades a l'execució de l'activitat formativa.
Quan l'entitat promotora realitzi la formació mitjançant la subcontractació d'una entitat externa estarà subjecta a la legislació de contractes del sector públic i a la Llei general de subvencions, i se subvencionarà el cost total de la contractació d'acord amb el que preveu l'annex 4 d'aquesta Ordre.
5) Actuació de contractació laboral.
Seran subvencionables les despeses salarials de l'entitat contractant derivades de la contractació dels participants durant un màxim de sis mesos, sempre i quan hagin estat efectivament suportades per l'entitat que contracta.
S'inclourà la part proporcional de les pagues extraordinàries pel període subvencionable.
a) Els interessos deutors dels comptes bancaris.
b) Els interessos, recàrrecs i sancions administratives i penals.
c) Les despeses dels procediments legals i judicials.
e) L'adquisició de mobiliari, equip, vehicles, infraestructures, béns immobles i terrenys, tant si són adquisicions noves com de segona mà.
f) Les despeses de transaccions financeres.
g) Les comissions i pèrdues de canvi i d'altres despeses purament financeres.
h) Les despeses d'arrendament financers i els seu interessos, i l'amortització de béns mobles i immobles.
i) Les despeses justificades amb factures de data posterior a la finalització del programa que no corresponguin a despeses realitzades en el període d'execució del mateix.
j) Les despeses salarials i de Seguretat Social generades per baixa laboral la persona treballadora amb independència del fet causant.
En qualsevol cas són subvencionables les despeses de la persona que la substitueixi.
k) Les vacances no efectuades, els pagaments en espècie, les indemnitzacions per mort i trasllats corresponents.
l) Les suspensions, els acomiadaments, els cessaments o acabaments de contracte, ni tampoc els conceptes salarials per hores extraordinàries, per productivitat i plusos ni altres comissions ni les indemnitzacions extraordinàries acordades amb el personal.
m) En l'actuació de contractació laboral a més no són subvencionables les quotes empresarials i les del/ de la treballador/a a la Seguretat Social, les indemnitzacions en el cas d'acomiadaments declarats improcedents per resolució judicial.
n) Altres impostos o taxes, llevat de l' impost personal sobre la renda de les persones físiques en els casos que es contempla la seva subvencionalitat.
Justificació econòmica de les entitats locals i agents socials promotors dels projectes
Les despeses subvencionables s'hauran de justificar davant del Servei d'Ocupació de Catalunya.
Les entitats beneficiàries de les subvencions estan obligades a justificar la realització i la correcta aplicació dels fons públics rebuts en el termini màxim d'un mes des de la finalització del Programa.
a) Una relació classificada de totes les despeses imputables al desenvolupament de l'acció, amb identificació del creditor i del document, l'import, la data d'emissió i la data i la forma de pagament.
En el cas que la subvenció s'atorgui basant-se en un pressupost, s'indicaran les desviacions produïdes.
b) Indicació del percentatge de repartiment de les despeses generals i/o indirectes incorporades a la relació de despeses.
c) Una llista detallada d'altres ingressos o subvencions que hagin finançat l'activitat subvencionada amb indicació de l'import i de la procedència.
d) Un certificat signat pel representant legal del beneficiari on constarà que les despeses subvencionables han estat efectivament pagades abans de la finalització del període de presentació de la justificació.
En el supòsit que les entitats promotores i beneficiàries siguin entitats públiques, un certificat del/de la secretari/ària o interventor/a on s'acrediti que els pagaments corresponen a despeses justificades mitjançant factures pagades o d'altres documents de valor probatori equivalent.
e) Originals o fotocòpies compulsades de tots els justificants de despesa, així com documents acreditatius del seu pagament.
f) Compromís del beneficiari de mantenir arxivats els documents originals que justifiquen la subvenció en compliment de l'obligació que estableix l'article 14.1 de l'Ordre TRE/395/2008, d'1 d'agost, modificada per l'Ordre TRE/260/2008, de 15 de maig.
g) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que se'n derivin a comptar des de la finalització del termini per a la presentació econòmica.
Justificació econòmica de les entitats que contracten les persones joves.
1 Les entitats beneficiàries de les subvencions previstes per a la contractació de les persones joves disposaran del termini d'un mes, a partir de la finalització de cadascun dels contractes, per presentar la documentació necessària per justificar la totalitat de les despeses corresponent als contractes que s'hagin executat.
a) Una relació de despeses salarials pagades mensualment pels mesos de durada del contracte i per a cada jove contractat.
b) Fotocòpia compulsada dels fulls de nòmines pagades durant tot el període subvencionable, dels fulls de liquidació (quitances) en el cas de participants que finalitzin la seva relació contractual amb l'entitat contractant i justificants o rebuts de la transferència bancària que acreditin el pagament de les nòmines.
c) Documents de cotització a la Seguretat Social (TC1 i TC2), des de l'inici del contracte fins a un mes després de finalitzar el període subvencionable i documents justificatius o rebuts de transferència bancària que acreditin el pagament de les cotitzacions a la Seguretat Social.
d) Còpia de la baixa a la Seguretat Social, si aquesta s'ha produït abans de finalitzar el període subvencionable de sis mesos.
e) Un certificat signat pel representant legal de l'entitat contractant beneficiària que inclogui les declaracions exigibles segons la normativa del Programa i que les despeses subvencionables han estat efectivament pagades abans de la finalització del període de presentació de justificació.
f) Un certificat (per a cada jove participant), signat pel representant legal de l'entitat contractant i per la persona jove contractada on constin les tasques realitzades durant tot el període de contractació.
La justificació tècnica a la finalització dels projectes consistirà en una memòria que inclourà una descripció acurada de l'execució de les accions subvencionades, així com el detall dels resultats assolits.
El Servei d'Ocupació de Catalunya posarà a disposició de les entitats beneficiàries la Guia i els models necessaris per a l'elaboració d'aquesta memòria.
L'entitat beneficiària haurà de conservar les proves documentals que acreditin la correcta execució de les accions subvencionades.
Les accions de formació podran ser subcontractades mitjançant un servei extern.
Es podrà contractar el 100% de l'actuació de formació.
D'acord amb el que disposen els articles 29 i 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament i els criteris següents:
- La subcontractació d'una part o de la totalitat de l'actuació subvencionada en cap cas suposarà un cost addicional en l'import de la subvenció màxima.
- L'entitat beneficiària assumirà la total responsabilitat de l'execució de l'activitat subvencionada davant l'Administració, i serà responsable de que en aquesta activitat es respecten els límits que s'estableixin a la normativa reguladora de la subvenció.
A aquests efectes, el contracte o conveni haurà de recollir l'obligació per part de la persona o entitat subcontractada de facilitar a l'entitat beneficiària la informació requerida pel Servei d'Ocupació de Catalunya.
La negativa al compliment d'aquesta obligació donarà lloc als efectes previstos a l'article 37 de la Llei de general de subvencions, és a dir, pot constituir causa de reintegrament de la subvenció, sense perjudici de les sancions que en el seu cas poguessin correspondre.
En cap cas es podrà concertar per part de l'entitat beneficiària l'execució total o parcial de les activitats subvencionades amb persones o entitats que:
- Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions.
- Intermediaris o assessors en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
- Persones o entitats vinculades amb el beneficiari, excepte que es presentin les següents circumstàncies:
a) Que les condicions es realitzen d'acord amb les condicions normals de mercat.
b) Que l'entitat beneficiària de la subvenció hagi sol·licitat prèviament aquesta autorització al Servei d'Ocupació de Catalunya, i aquest l'hagi autoritzat.
D'acord amb l'article 68 del Reial decret 887/2006, de 21 de juliol, es consideren persones o entitats vinculades al beneficiaris, les següents:
Ser membres associats del beneficiari, i ser membres o partícips de les entitats sense personalitat jurídica.
Una societat i els seus socis majoritaris o els seus consellers o administradors així com els cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
Les societats que, d'acord amb l'article 4 de la Llei 24/1988, de 28 de juliol, reguladora del mercat de valors, reuneixin les circumstancies requerides per a formar part del mateix grup.
Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord a les normes legals, estatutàries o acords contractuals tinguin dret a participar en més d'un 50 % en el benefici de les primeres.
La subcontractació de les accions subvencionades s'haurà de formalitzar per escrit, mitjançant contracte o conveni entre l'entitat beneficiària de la subvenció i l'entitat contractada.
Quan l'activitat concertada amb tercers superi el 20% de l'import de la subvenció i que aquest import superi els 60.000 €, la formalització del contracte l'haurà d'autoritzar prèviament el Servei d'Ocupació de Catalunya i haurà de complir amb el principi de publicitat, mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
En el cas d'un conveni també caldrà la prèvia autorització de l'òrgan concedent.
El contingut mínim que s'ha d'incloure al contracte o conveni és el següent:
Identificació de les parts (càrrec, nom, NIF, domicili social, tipus de empresa)
Activitat concreta que es subcontracta: partides contractades, cost o pressupost previst, percentatge sobre el total de la subvenció.
Contraprestació (quantia, forma de realitzar el pagament i justificació del servei prestat)
- L'entitat o persona contractada es compromet a facilitar a la beneficiària les dades (indicadors) necessaris per a la justificació de l'acció.
- L'entitat beneficiària declara que no és una entitat vinculada.
Òrgans i procediments a què es sotmetran les qüestions litigioses que es puguin derivar del conveni.
L'entitat subcontractada no podrà concertar amb tercers l'execució total ni parcial de l'activitat subcontractada.
No es pot fraccionar un contracte per tal de disminuir-ne la quantia i eludir el compliment dels requisits exigits als apartats anterior.